CELEX: 32010D0323
Language: ro
Date: 2010-06-10 00:00:00
Title: 2010/323/: Decizia Comisiei din 10 iunie 2010 de acordare a unei derogări de la aplicarea Regulamentului (CE) nr. 1165/2008 al Parlamentului European și al Consiliului privind statisticile referitoare la efectivele de animale și la carne în ceea ce privește Bulgaria și Germania [notificată cu numărul C(2010) 3617]

11.6.2010   
            
            
               RO
            
            
               Jurnalul Oficial al Uniunii Europene
            
            
               L 145/15
            
         DECIZIA COMISIEI
   din 10 iunie 2010
   de acordare a unei derogări de la aplicarea Regulamentului (CE) nr. 1165/2008 al Parlamentului European și al Consiliului privind statisticile referitoare la efectivele de animale și la carne în ceea ce privește Bulgaria și Germania
   [notificată cu numărul C(2010) 3617]
   (Numai textele în limbile bulgară și germană sunt autentice)
   (2010/323/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1165/2008 al Parlamentului European și al Consiliului din 19 noiembrie 2008 privind statisticile referitoare la efectivele de animale și la carne și de abrogare a Directivelor 93/23/CEE, 93/24/CEE și 93/25/CEE ale Consiliului (1), în special articolul 20, alineatul (1),
   având în vedere cererea înaintată de Bulgaria la 10 februarie 2009,
   având în vedere cererea înaintată de Germania la 20 martie 2009,
   întrucât:
   
               (1)
            
            
               În conformitate cu articolul 20 din Regulamentul (CE) nr. 1165/2008, Comisia poate acorda statelor membre o derogare de la aplicarea regulamentului în cauză, dacă pentru aplicarea acestui regulament la sistemele lor naționale de statistică este nevoie de adaptări majore și este probabil ca acest lucru să cauzeze probleme practice importante.
            
         
               (2)
            
            
               Ca urmare a cererilor lor, astfel de derogări ar trebui acordate Bulgariei și Germaniei.
            
         
               (3)
            
            
               În conformitate cu Regulamentul (CE) nr. 1165/2008, un stat membru căruia i-a fost acordată o derogare până la 1 ianuarie 2010 continuă să aplice dispozițiile Directivelor 93/23/CEE (2), 93/24/CEE (3) și 93/25/CEE (4) ale Consiliului până la această dată.
            
         
               (4)
            
            
               În conformitate cu Regulamentul (CE) nr. 1165/2008, un stat membru căruia i-a fost acordată o derogare până la 1 ianuarie 2011 continuă să aplice dispozițiile Directivei 93/25/CEE până la această dată,
            
         ADOPTĂ PREZENTA DECIZIE:
   Articolul 1
   (1)   Se acordă Bulgariei și Germaniei o derogare de la aplicarea Regulamentului (CE) nr. 1165/2008 pentru o perioadă care se încheie la 1 ianuarie 2010.
   (2)   Se acordă Germaniei o derogare de la aplicarea Regulamentului (CE) nr. 1165/2008 în ceea ce privește ovinele și caprinele pentru o perioadă care se încheie la 1 ianuarie 2011.
   Articolul 2
   Prezenta decizie se adresează Republicii Bulgaria și Republicii Federale Germania.
   Prezenta decizie se aplică de la 1 ianuarie 2009.
   
      Adoptată la Bruxelles, 10 iunie 2010.
      
         
            Pentru Comisie
         
         Olli REHN
         
            Membru al Comisiei
         
      
   
   
      (1)  JO L 321, 1.12.2008, p. 1.
   
      (2)  JO L 149, 21.6.1993, p. 1.
   
      (3)  JO L 149, 21.6.1993, p. 5.
   
      (4)  JO L 149, 21.6.1993, p. 10.